hu hu hu hu pt hu hu hu hu hu hu hu hu hu hu hu hu hu hu hu ca hu hu hu zh zh hu en fr hu hu hu hu hu hu hu en hu hu en en hu hu hu hu hu hu hu hu en en en hu en zh hu hu en uk hu hu en uk hu en ja hu en hu hu en zh hu en hu en en hu en en en hu hu hu hu
„Csermely Vilmos” Tájékozódási Futó Emlékverseny
Versenykiírás, szállások és korábbi térképek
Domján István elnök, Berg Mária titkár, Benedek Dezső tag
Az alapítvány célja az volt, hogy a PVSK Tájékozódási Futó Szakosztályában nevelődő után- pótlás korú (10 – 21 éves) versenyzők technikai fejlődését elősegítse, a megfelelő anyagi bázis megteremtésével. Az alapító és a kurátorok úgy gondoltuk, hogy ehhez legjobban akkor tudunk hozzájárulni, ha az egyesületi szűkös keretek miatt próbálunk gondoskodni megfelelő felszerelésről, és ha sikerül a gyerekeket el szeretnénk juttatni olyan nemzetközi versenyekre ami versenyző tudásuk gyarapítását szolgálja.
Első nagy akciónk az egységes bozótruha beszerzés volt, ami zöld színben elején a logónkal hátulján az „Orienteering-Pécs” felirattal készült el. Ebből jutott az idősebb versenyzőknek is és úgy véljük örömmel viselte mindenki.
Adomány gyűjtésünk jól sikerült, ami jórészt a szülőknek és azok jó kapcsolatainak volt köszönhető. A szilvásváradi „Hungária Kupa” után 19 fiatal versenyzőivel és néhány segítőkész szülővel részt vettünk a csehországi „Bohémia Kupán”. Több versenyzőnk is jól szerepelt az öt napos megmérettetésen, a tapasztalat szerzésére is nagyon jó volt ez a verseny.
Folyamatosan igyekeztünk a felkészülés és a versenyzés tárgyi feltételeinek jobbítására, edző és stoplis cipők, tájolók beszerzésében segítettünk. Ebben az évben már tervszerűen készültünk a következő nyári, külföldi öt napos versenyre. A közelség és egyéb edzői megfon-tolások alapján a Wiener Neustadt mellett rendezett osztrák versenyre esett a választás. 22 főt neveztünk, több szülő is vállalta az utaztatást. Szivességből kölcsön kapott mikrobusszal és több autóval vágtunk neki az útnak. Elmondhatjuk sok szép eredmény született, a gyerekek és a szülők egyaránt jól érezték magukat.
Néhány lelkes fiatal úgy gondolta a népes senior korú pécsi versenyzőnek is jó lenne egyszer „hazai pályán” rendezett OB-én versenyezni. Ezért nem kis feladatra vállalkoztunk, szeptember 15-én megrendeztük a „Senior Országos Bajnokságot” Fehérkúton. A nagyon lelkes ifjonc rendező csapat Vonyó Péter és Pavlovics Gábor szakmai irányításával kiváló versenyt rendeztek. Alapítvány jogi személyiségi státuszával csupán a pénzügyi bonyolító szerepet végezte. Célkitűzésünk az volt, hogy 0 szaldóval zárhajuk a rendezvényt, ez sikerült. Az értékes díjakhoz szponzorok támogatását nyertük meg.
Az elmúlt évek gyakorlatának megfelelően folyamatosan igyekeztünk a sport felszerelések állapotán javítani, újakat beszerezni. Tekintettel arra, hogy a megyei szövetség rendezte a „Hungária Kupa” 1997 évi versenyét, külföldi versenyzésre az „Alpok Adria” régiós verseny adódott. A Jastrobarskoban rendezett versenyre a költségeket a szövetség és az egyesületek állták. Az alapítvány ezért a verseny utáni Krk szigetre szervezett néhány napos edzőtáborozásban segédkezett.
Nagy változás következett be az alapítvány történetében, életbe lépett a „Közhasznú szervezetekről” szóló 1997. évi CLVI. Törvény. Ez kimondta, hogy csak az a szervezet kérheti ezt a státust aki legalább három éve bejegyzésre került, valamint csak a közhasznú szervezet gyűjthet adókedvezményre jogosító adományt. A bírósági bejegyzés alapján szeptemberben lett az alapítvány három éves. A törvény lehetőséget biztosított arra is, hogy polgári egyesületek - így sportegyesületek is - kérhessenek közhasznú státust. A PVSK elnöke és szakosztály vezetése arról biztosított minket, hogy az adományok gyűjtése továbbra is lehetséges annak adókedvezményi feltételeiről az egyesület gondoskodik. A szülők és kapcsolati tőke támogatásait próbáltuk az egyesület felé irányítani több - kevesebb sikerrel. A még megmaradt pénzeszközeinket a felszerelésekre és kényszerű működésre (növekvő bank költségekre) fordítottuk.
1999. – 2006 . között gyakorlatilag az alapítvány csupán erkölcsi támogatást tudott nyújtani.
Az elmúlt időszakban kialakult jó szülői közösség révén segíteni tudtuk, az edzésekre és a versenyekre történő eljutást, a versenyrendezéssel kapcsolatos apróbb feladatok elvégzését.
A szakosztály anyagi lehetőségei egyre jobban szorították a vezetést, hogy próbáljon önálló lehetőségek felé elmozdulni. Jó alternatívának mutatkozott az SZJA 1%-ok megcélzása, amit a nagy egyesületi kalap révén eddig nem lehetett számszerűsíteni. Továbbá önálló lehetőséget kéne teremteni a támogatások, adományok gyűjtésére. Mivel a cél 1995 óta nem változott: a pécsi tájékozódási futás utánpótlásának anyagi segítése, a fiatal versenyzők felkészülési és versenyzési feltételeinek javítása, az alapító úgy döntött, és ezt a kuratórium tudomásul vette, hogy megkezdi az alapítvány közhasznúsági törvénynek megfelelő szervezeti és möködési átalakítását. Az eddigi kuratórium lemondott. Az alapító felkérte a PVSK szakosztály vezetését, jelöljön olyan kurátorokat akik elfogadják az alapítvány céljait és az újjá alakított szervezetet a lehető legjobban tudják irányítani, és a szakosztályban folyó utánpótlás nevelés megfelelő anyagi támogatását meg tudják teremteni.
Az összefoglaló a teljesség igénye nélkül készült kimaradt belőle sok minden, kisebb nagyobb edzőtáborok és más események. A legfontosabbnak azt tartottam, hogy egy tömör keresztmetszetét mutassam be az alapítvány 1995-2006 közötti időszakának. A lemondott kuratórium nevében sok sikert kívánok az elkövetkezendő időszakra az új vezetőségnek !
Pécs , 2008 január 29.
Kategória: Alapítvány / Bemutatkozás
© 2012 "Tájfutásért-Pécs" Alapítvány